**แบบสอบถามความคิดเห็นหน่วยงานและภาคีเครือข่าย**

**สิ่งที่ส่งมาด้วย ๓**

**ต่อร่างหลักเกณฑ์และวิธีการประเมินผลกระทบด้านสุขภาพที่เกิดจากนโยบายสาธารณะ ฉบับที่ ๓ (ร่างที่ ๒)**

พระราชบัญญัติสุขภาพแห่งชาติ พ.ศ. ๒๕๕๐ ได้ให้การรับรองสิทธิและหน้าที่ด้านสุขภาพของประชาชน ไว้ใน ๓ มาตรา ได้แก่ มาตรา ๕ มาตรา ๑๐ และมาตรา ๑๑ ซึ่งบัญญัติให้ บุคคลมีสิทธิในการดำรงชีวิตในสิ่งแวดล้อมและสภาพแวดล้อมที่เอื้อต่อสุขภาพ รวมทั้งมีหน้าที่ร่วมกับหน่วยงานของรัฐในการดำเนินการให้เกิดสิ่งแวดล้อมและสภาพแวดล้อม โดยเมื่อมีกรณีที่จะมีผลกระทบต่อสุขภาพของประชาชนเกิดขึ้น หน่วยงานของรัฐที่มีข้อมูลเกี่ยวกับกรณีดังกล่าว ต้องเปิดเผยข้อมูลนั้นและวิธีป้องกันผลกระทบต่อสุขภาพให้ประชาชนทราบและจัดหาข้อมูลให้โดยเร็ว และบุคคลหรือคณะบุคคลมีสิทธิร้องขอให้มีการประเมินและมีสิทธิร่วมในกระบวนการประเมินผลกระทบด้านสุขภาพจากนโยบายสาธารณะ โดยในมาตรา ๒๕ วรรคหนึ่ง(๕) บัญญัติให้คณะกรรมการสุขภาพแห่งชาติมีหน้าที่และอำนาจในการกำหนดหลักเกณฑ์และวิธีการในการติดตามและประเมินผลกระทบด้านสุขภาพที่เกิดจากนโยบายสาธารณะ ทั้งระดับนโยบายและระดับปฏิบัติการ ซึ่งคณะกรรมการสุขภาพแห่งชาติ ได้ประกาศหลักเกณฑ์และวิธีการประเมินผลกระทบด้านสุขภาพที่เกิดจากนโยบายสาธารณะ ฉบับที่ ๒ พ.ศ. ๒๕๕๙ ประกาศใช้ เมื่อวันที่ ๒๔ มิถุนายน ๒๕๕๙ ซึ่งมุ่งเน้นการสร้างความเข้าใจในเชิงหลักการและเป้าหมายของการประเมินผลกระทบด้านสุขภาพ เพื่อให้ภาคีเครือข่ายสามารถนำไปประยุกต์ใช้กับกระบวนการนโยบายสาธารณะในระดับต่างๆ อย่างยืดหยุ่น แต่ยังไม่ได้มีการกำหนดแนวทางการนำไปสู่การปฏิบัติที่ชัดเจน

ดังนั้นคณะกรรมการพัฒนาระบบและกลไกการประเมินผลกระทบด้านสุขภาพ จึงได้ดำเนินการพัฒนาหลักเกณฑ์และวิธีการประเมินผลกระทบด้านสุขภาพที่เกิดจากนโยบายสาธารณะ ฉบับที่ ๓ เพื่อให้สามารถเป็นกลไกบูรณาการการขับเคลื่อนการประเมินผลกระทบด้านสุขภาพ เชิงระบบผ่านการดำเนินงานตามบทบาทหน้าที่ของหน่วยงานต่างๆ ที่เกี่ยวข้อง ซึ่งจะเอื้อให้ประชาชนสามารถเข้าถึงสิทธิด้านสุขภาพตามพระระราชบัญญัติสุขภาพแห่งชาติฯ ได้อย่างมีประสิทธิภาพมากขึ้น โดยคณะกรรมการฯ ได้ดำเนินการรับฟังความเห็นและข้อเสนอแนะต่อร่างหลักเกณฑ์และวิธีการฯ (ร่างที่ ๑) ในช่วงเดือนพฤษภาคม - มิถุนายน ๒๕๖๔ และได้ประมวลความเห็นและข้อเสนอแนะฯ ดังกล่าว และปรับปรุงแก้ไขเป็นร่างที่ ๒ เพื่อให้หน่วยงานที่เกี่ยวข้อง และภาคีเครือข่ายได้พิจารณาและให้ข้อเสนอแนะ ซึ่งจะเป็นประโยชน์ในการปรับปรุงพัฒนาให้สมบูรณ์และนำไปสู่การขับเคลื่อนอย่างเป็นรูปธรรมต่อไป

**ส่วนที่ ๑ ข้อมูลทั่วไปของหน่วยงานและผู้ตอบแบบสอบถาม**

คำชี้แจง โปรดให้ข้อมูลเบื้องต้นเกี่ยวกับข้อมูลทั่วไปของท่าน โดยทำเครื่องหมาย ✓ ลงในช่อง 🞏 หรือเติมข้อความลงในช่องว่าง

1. ประเภทหน่วยงาน/องค์กร/เครือข่าย ที่ท่านสังกัด

🞏 หน่วยงานภาครัฐ 🞏 หน่วยงานภาคเอกชน 🞏 เครือข่ายภาคประชาสังคม 🞏 ประชาชนทั่วไป

1. ชื่อหน่วยงาน/องค์กร/เครือข่าย (ถ้ามี)..................................................................................
2. จังหวัด..........................................................................................................................
3. ชื่อ-สกุล ผู้ตอบแบบสอบถาม ......................................................................................
4. ตำแหน่ง ......................................................................................................................
5. หน้าที่ความรับผิดชอบ..................................................................................................
6. ระยะเวลาในการปฏิบัติงาน......................ปี
7. เพศ

🞏 ชาย 🞏 หญิง

1. อายุ

🞏 ต่ำกว่า ๒๐ ปี 🞏 ๒๐ - ๓๐ ปี 🞏 ๓๑-๔๐ ปี 🞏 ๔๑-๕๐ ปี 🞏 ๕๑-๖๐ ปี 🞏 ๖๐ ปีขึ้นไป

1. ระดับการศึกษา

🞏 ต่ำกว่ามัธยมศึกษา 🞏 มัธยมศึกษา 🞏 ปริญญาตรี 🞏 ปริญญาโท 🞏 สูงกว่าปริญญาโท

1. อาชีพ

🞏 ข้าราชการ/พนักงานราชการ 🞏 พนักงานรัฐวิสาหกิจ 🞏 อาจารย์/พนักงานมหาวิทยาลัย 🞏 พนักงานบริษัท 🞏 อื่นๆ

1. ที่ผ่านมา ท่านหรือหน่วยงาน/องค์กร/เครือข่ายของท่าน เคยนำแนวคิด/แนวทางการปฏิบัติ ภายใต้หลักเกณฑ์และวิธีการประเมินผลกระทบด้านสุขภาพ ที่เกิดจากนโยบายสาธารณะ ฉบับที่ ๑ หรือฉบับที่ ๒ ไปใช้ประกอบการดำเนินงาน หรือการพัฒนานโยบายสาธารณะเพื่อสุขภาพ ในประเด็นที่เกี่ยวข้อง หรือไม่

🞏 เคย 🞏 ไม่เคย

**ส่วนที่ ๒ สอบถามความคิดเห็น/ข้อเสนอแนะต่อร่างหลักเกณฑ์และวิธีการประเมินผลกระทบด้านสุขภาพฯ ฉบับที่ ๓ (ร่างที่ ๒)**

กรุณาทำเครื่องหมาย ✓ เพื่อแสดงความคิดเห็น (เหมาะสม/ไม่เหมาะสม/ไม่แน่ใจ) และ/หรือระบุข้อเสนอแนะเพื่อการปรับปรุงในตาราง

| **หมวด/ข้อ** | **สาระสำคัญ** | **ความคิดเห็น** | **ข้อเสนอแนะเพื่อการปรับปรุง** |
| --- | --- | --- | --- |
| **เหมาะสม** | **ไม่เหมาะสม** | **ไม่แน่ใจ** |
| หมวด ๑  | บททั่วไป |  |  |  |  |
| ข้อ ๓ | นิยาม |  |  |  |  |
| ข้อ ๔  | หลักการของการประเมินผลกระทบด้านสุขภาพ |  |  |  |  |
| หมวด ๒ | วิธีใช้การประเมินผลกระทบด้านสุขภาพ |  |  |  |  |
| ข้อ ๕ | หน่วยงานของรัฐที่มีบทบาทหน้าที่ในการประเมินผลกระทบด้านสุขภาพ และภาคส่วนต่างๆ ของสังคม อาจนำการประเมินผลกระทบด้านสุขภาพไปประยุกต์ใช้สำหรับนโยบาย ยุทธศาสตร์ แผนงาน โครงการ หรือกิจกรรมสร้างเสริมสุขภาพ หรือที่อาจส่งผลกระทบด้านลบต่อสุขภาพ ในระดับชุมชนท้องถิ่น ระดับจังหวัด ระดับภูมิภาค ระดับชาติ หรือระหว่างประเทศ |  |  |  |  |
| ข้อ ๖ | การประเมินผลกระทบด้านสุขภาพ อาจนำไปใช้กับกระบวนการนโยบายสาธารณะ ๒ ระดับ คือ(๑) การประเมินผลกระทบด้านสุขภาพระดับนโยบาย(๒) การประเมินผลกระทบด้านสุขภาพระดับปฏิบัติการ(๒.๑) โครงการ/กิจกรรม ที่มีกฎหมายกำหนดให้มีการประเมินผลกระทบด้านสุขภาพ ก่อนการดำเนินการ(๒.๒) โครงการ/กิจกรรม ที่ไม่มีกฎหมายกำหนดให้มีการประเมินผลกระทบด้านสุขภาพ ก่อนการดำเนินการ |  |  |  |  |
| ข้อ ๗ | การประยุกต์ใช้การประเมินผลกระทบด้านสุขภาพ มี ๒ แนวทาง ตามที่กำหนดในเอกสารแนบท้ายประกาศ ๑ ดังนี้ (๑) การประยุกต์ใช้ตามช่วงเวลาของการดำเนินงานนโยบายสาธารณะ (๒) การประยุกต์ใช้ตามขนาดและระยะเวลาที่ใช้ในการประเมินผลกระทบด้านสุขภาพ  |  |  |  |  |
| ข้อ ๘  | กระบวนการและขั้นตอนการประเมินผลกระทบด้านสุขภาพ ๖ ขั้นตอน  |  |  |  |  |
| ข้อ ๙  | ปัจจัยที่อาจส่งผลกระทบต่อสุขภาพ |  |  |  |  |
| หมวด ๓ | หลักเกณฑ์และวิธีการประเมินผลกระทบด้านสุขภาพ |  |  |  |  |
| ข้อ ๑๐  | ในกรณีการประเมินผลกระทบด้านสุขภาพจากนโยบายสาธารณะระดับนโยบายหรือระดับปฏิบัติการที่ต้องมีการประยุกต์ใช้ภายใต้กฎระเบียบหรือมีกฎหมายกำหนด ให้มีการประเมินผลกระทบด้านสุขภาพหรือการศึกษาวิเคราะห์ความเป็นไปได้ หรือการจัดทำรายงานตามประมวลหลักการปฏิบัติก่อนดำเนินการ ให้ดำเนินการตามที่กฎระเบียบหรือกฎหมายนั้นกำหนด ทั้งนี้ ต้องไม่กระทบต่อสิทธิของบุคคลหรือคณะบุคคลที่จะขอใช้สิทธิให้มีการประเมินผลกระทบด้านสุขภาพตามมาตรา ๑๑ แห่งพระราชบัญญัติสุขภาพแห่งชาติ พ.ศ. ๒๕๕๐ |  |  |  |  |
| ข้อ ๑๑  | ในกรณีการประเมินผลกระทบด้านสุขภาพจากนโยบายสาธารณะระดับนโยบายหรือระดับปฏิบัติการที่ไม่มีกฎหมายกำหนดให้มีการประเมินผลกระทบด้านสุขภาพก่อนดำเนินการ ให้หน่วยงานเจ้าของนโยบายสาธารณะดังกล่าวดำเนินการดังนี้(๑) รวบรวมข้อมูลตามแบบกลั่นกรองความจำเป็นฯ (screening) ตามเอกสารแนบท้ายประกาศ ๒ โดยหากได้ข้อสรุปเห็นควรทำการประเมินผลกระทบด้านสุขภาพ ให้ดำเนินการจัดตั้งคณะกรรมการกำกับทิศทางการประเมินผลกระทบด้านสุขภาพ มีองค์ประกอบและอำนาจหน้าที่ ตามเอกสารแนบท้ายประกาศ ๓ และดำเนินการตามแนวทางการประเมินผลกระทบด้านสุขภาพที่เกิดจากนโยบายสาธารณะ ตามเอกสารแนบท้ายประกาศ ๔ เพื่อให้ได้รายงานประเมินผลกระทบด้านสุขภาพฉบับสมบูรณ์ ที่มีรูปแบบและองค์ประกอบหลักของรายงานการประเมินผลกระทบด้านสุขภาพ ตามที่กำหนดในเอกสารแนบท้ายประกาศ ๕(๒) หากหน่วยงานตามข้อ ๑๑ (๑) ได้รับรายงานการประเมินผลกระทบด้านสุขภาพฉบับสมบูรณ์แล้ว ตัดสินใจจะดำเนินนโยบายสาธารณะที่อาจส่งผลกระทบต่อสุขภาพของชุมชน ให้จัดทำแผนปฏิบัติการป้องกันและแก้ไขผลกระทบทางสุขภาพ แผนติดตามและประเมินผลการดำเนินงานตามนโยบายสาธารณะที่อาจส่งผลกระทบต่อสุขภาพของชุมชน และเผยแพร่ต่อสาธารณะก่อนที่จะเริ่มดำเนินการจริง เพื่อให้ประชาชนสามารถติดตามผลการดำเนินงานได้ตามความเหมาะสม |  |  |  |  |
| ข้อ ๑๒  | องค์กรปกครองส่วนท้องถิ่นอาจดำเนินการตามแนวทางการดำเนินงานในการประเมินผลกระทบด้านสุขภาพ ตามข้อ ๑๐ หรือข้อ ๑๑ ได้ตามความเหมาะสม เพื่อสนับสนุนการปฏิบัติงานในลักษณะต่างๆ ดังต่อไปนี้ 1. เพื่อให้ได้ข้อมูลและข้อเสนอต่อการพัฒนาชุมชนและท้องถิ่น ที่มาจากการมีส่วนร่วมของประชาชนและผู้มีส่วนได้เสียหรือผู้เกี่ยวข้อง นำไปกำหนดในแผนพัฒนาท้องถิ่น
2. เพื่อสนับสนุนการปฏิบัติงานด้านอนามัยสิ่งแวดล้อม ซึ่งจะทำให้ได้ข้อมูลและข้อตกลงร่วมกันระหว่างผู้เกี่ยวข้อง ได้แก่ องค์กรปกครองส่วนท้องถิ่น ผู้ประกอบกิจการหรือผู้ก่อเหตุรำคาญ และประชาชน และนำข้อตกลงดังกล่าวไปปฏิบัติเพื่อแก้ไขหรือป้องกันปัญหาด้านอนามัยสิ่งแวดล้อม เช่น การแก้ไขปัญหาเหตุรำคาญ การแก้ไขและป้องกันผลกระทบจากการประกอบกิจการ โดยสามารถกำหนดเป็นเงื่อนไขก่อนออกใบอนุญาตให้ประกอบกิจการ เงื่อนไขการต่อใบอนุญาต รวมถึงอาจนำไปยกร่างข้อบัญญัติท้องถิ่น เพื่อควบคุมเฉพาะประเภทกิจการ
3. เพื่อให้ได้ข้อมูลและข้อเสนอประกอบการตัดสินใจและการดำเนินงานสนับสนุนการดำเนินงานตามกฎหมายที่เกี่ยวข้อง
 |  |  |  |  |
| ข้อ ๑๓ | ในกรณีที่บุคคลและคณะบุคคลขอใช้สิทธิให้มีการประเมินผลกระทบด้านสุขภาพตามมาตรา ๑๑ แห่งพระราชบัญญัติสุขภาพแห่งชาติ พ.ศ. ๒๕๕๐ ให้ดำเนินการดังต่อไปนี้1. ให้บุคคลหรือคณะบุคคลที่ขอใช้สิทธิให้มีการประเมินผลกระทบด้านสุขภาพ จัดทำข้อมูลตามแบบคำขอใช้สิทธิให้มีการประเมินผลกระทบด้านสุขภาพจากนโยบายสาธารณะ ตามที่กำหนดในเอกสารแนบท้ายประกาศ ๖ และยื่นแบบคำขอต่อหน่วยงานที่รับผิดชอบนโยบาย หรือหน่วยงานที่มีหน้าที่กำกับดูแลการประเมินผลกระทบด้านสุขภาพ หรือหน่วยงานที่มีอำนาจอนุญาต เพื่อดำเนินการต่อไป หรือยื่นต่อสำนักงานคณะกรรมการสุขภาพแห่งชาติ เพื่อดำเนินการประสานงานและจัดส่งข้อมูลรวมถึงข้อเสนอแนะประกอบการดำเนินงานให้กับหน่วยงานที่เกี่ยวข้อง
2. ให้หน่วยงานที่ได้รับแบบคำขอตามข้อ ๑๓ (๑) ดำเนินการรวบรวมข้อมูลเพื่อกลั่นกรองความจำเป็นในการประเมินผลกระทบด้านสุขภาพ โดยใช้แบบกลั่นกรองความจำเป็นในการประเมินผลกระทบด้านสุขภาพ ตามเอกสารแนบท้ายประกาศ ๒ เป็นแนวทางการดำเนินงาน พร้อมทั้งพิจารณาเหตุผล ความจำเป็น และความเหมาะสมในการจัดการประเมินผลกระทบด้านสุขภาพ และแจ้งผลการพิจารณาพร้อมเหตุผลประกอบให้ผู้ขอใช้สิทธิทราบภายใน ๔๕ วัน นับแต่วันที่หน่วยงานได้รับเอกสารการขอใช้สิทธิดังกล่าว ทั้งนี้หากหน่วยงานไม่สามารถดำเนินการได้ทันภายในเวลาที่กำหนด ให้ขยายเวลาดำเนินการต่อไปได้ไม่เกิน ๔๕ วัน โดยแจ้งเป็นหนังสือให้ผู้ขอใช้สิทธิทราบ
3. หากผลการพิจารณา ตามข้อ ๑๓ (๒) ได้ข้อสรุปว่ามีความจำเป็นที่จะต้องทำการประเมินผลกระทบด้านสุขภาพ ให้หน่วยงานตามข้อ ๑๓ (๑) จัดให้มีการประเมินผลกระทบด้านสุขภาพในช่วงก่อนการดำเนินนโยบายหรือโครงการ โดยใช้แนวทางการดำเนินงานตามข้อ ๑๐ หรือข้อ ๑๑ แล้วแต่กรณี ตามความเหมาะสม ทั้งนี้ หากเป็นกรณีการประเมินผลกระทบด้านสุขภาพในระหว่างที่โครงการได้รับอนุญาตให้มีการดำเนินการไปแล้ว ให้ประยุกต์ใช้แนวทางตามเอกสารแนบท้ายประกาศ ๔ เป็นแนวทางการดำเนินงาน
4. ให้สำนักงานคณะกรรมการสุขภาพแห่งชาติมีบทบาทหน้าที่ในการประสานงานและติดตามความคืบหน้า รวมถึงปัญหาอุปสรรคในการดำเนินการ และนำเสนอรายงานต่อคณะกรรมการพัฒนาระบบและกลไกการประเมินผลกระทบด้านสุขภาพเป็นระยะ เพื่อหาแนวทางการแก้ไขปัญหาอุปสรรคและสนับสนุนการดำเนินงานตามความเหมาะสม โดยให้มีการนำเสนอความคืบหน้าการดำเนินงานต่อคณะกรรมการสุขภาพแห่งชาติ อย่างน้อยปีละหนึ่งครั้ง
 |  |  |  |  |
| ข้อ ๑๔ | ในกรณีที่บุคคลหรือคณะบุคคล นักวิชาการ สถาบันการศึกษา เครือข่ายหรือหน่วยงานใด ต้องการนำการประเมินผลกระทบด้านสุขภาพ ไปใช้เป็นเครื่องมือสนับสนุนการพัฒนานโยบายสาธารณะเพื่อสุขภาพ หรือการสร้างกระบวนการเรียนรู้ร่วมกันของสังคม ให้สามารถประยุกต์ใช้การประเมินผลกระทบด้านสุขภาพ โดยยึดตามหลักการของการประเมินผลกระทบด้านสุขภาพ ที่กำหนดในข้อ ๔ และพิจารณาดำเนินการตามแนวทางการประยุกต์ใช้และขั้นตอนการประเมินการประเมินผลกระทบด้านสุขภาพ ที่กำหนดในข้อ ๘ และข้อ ๙ เพื่อให้เหมาะสมกับกระบวนการเรียนรู้นั้นได้ตามสมควร |  |  |  |  |
| หมวด ๔ | การสนับสนุนและติดตามประเมินผล |  |  |  |  |
| ข้อ ๑๕  | ให้สำนักงานคณะกรรมการสุขภาพแห่งชาติ ทำหน้าที่ให้คำปรึกษา อำนวยความสะดวกและให้การสนับสนุนแก่ประชาชนผู้ขอใช้สิทธิให้มีการประเมินผลกระทบด้านสุขภาพ หน่วยงาน องค์กรภาคีและเครือข่ายที่เกี่ยวข้อง รวมถึงการสนับสนุนให้เกิดการพัฒนาเครือข่ายด้านวิชาการ เพื่อเป็นกลไกสนับสนุนด้านการสร้างองค์ความรู้ การพัฒนาคู่มือแนวทางการดำเนินงานด้านต่างๆ และการพัฒนาศักยภาพแก่ภาคีเครือข่ายในการประเมินผลกระทบด้านสุขภาพ ทั้งนี้ ให้มีการติดตามประเมินผลการดำเนินงานตามหลักเกณฑ์และวิธีการประเมินผลกระทบด้านสุขภาพที่เกิดจากนโยบายสาธารณะฉบับนี้ทุกห้าปี เพื่อการทบทวนและปรับปรุงแนวทางการดำเนินงานให้เหมาะสมต่อไป |  |  |  |  |
| ข้อ ๑๖  | ในกรณีที่ได้รับข้อเสนอแนะและการร้องเรียนเกี่ยวกับการดำเนินการประเมินผลกระทบด้านสุขภาพตามหลักเกณฑ์และวิธีการฉบับนี้ คณะกรรมการพัฒนาระบบและกลไกการประเมินผลกระทบด้านสุขภาพ อาจดำเนินการศึกษา เพื่อค้นหาข้อเท็จจริง ปัญหาอุปสรรค หรือจัดตั้งคณะทำงาน เพื่อค้นหาข้อเท็จจริง ปัญหาอุปสรรค และนำเสนอข้อเสนอแนะดังกล่าวต่อคณะกรรมการสุขภาพแห่งชาติได้ตามที่เห็นสมควร |  |  |  |  |
| เอกสารแนบท้ายประกาศ ๑ | แนวทางการประยุกต์ใช้การประเมินผลกระทบด้านสุขภาพ |  |  |  |  |
| เอกสารแนบท้ายประกาศ ๒ | แบบกลั่นกรองความจำเป็นในการประเมินผลกระทบด้านสุขภาพ (Screening) |  |  |  |  |
| เอกสารแนบท้ายประกาศ ๓ | องค์ประกอบและอำนาจหน้าที่ของคณะกรรมการกำกับทิศทางการประเมินผลกระทบด้านสุขภาพ |  |  |  |  |
| เอกสารแนบท้ายประกาศ ๔ | แนวทางการประเมินผลกระทบด้านสุขภาพที่เกิดจากนโยบายสาธารณะ |  |  |  |  |
| เอกสารแนบท้ายประกาศ ๕ | รูปแบบและองค์ประกอบหลักของรายงานการประเมินผลกระทบด้านสุขภาพ |  |  |  |  |
| เอกสารแนบท้ายประกาศ ๖ | แบบคำขอใช้สิทธิให้มีการประเมินผลกระทบด้านสุขภาพจากนโยบายสาธารณะ ตามมาตรา ๑๑ แห่งพระราชบัญญัติสุขภาพแห่งชาติ พ.ศ. ๒๕๕๐ |  |  |  |  |
| อื่นๆ | ข้อเสนอแนะในประเด็นอื่นๆ ที่เกี่ยวข้อง |  |  |  |  |